proxectonos/corpus_dominio_legal_administrativo_tmp huggingface dataset:
02/07/2013 | Administración LocalMunicipal
Cedeira
Rectificación de erro material

EDICTO RECTIFICACIÓN DE ERRO MATERIAL Aprobado con carácter inicial na sesión plenaria ordinaria do día 22-05-13 a rectificación material do erro material/númerico da Ordenanza SF-Solo non urbanizable de protección de canles e zonas baixas do Plan xeral de ordenación municipal de Cedeira nos seguintes termos: “ámbito de aplicación” letra b): debendo figurar: ”…. unha franxa de solo non urbanizable de protección comprendendo a canle e sendas faxas de 5,00 m de ancho para cadansúa marxe, como zonas de servidume de uso público, de conformidade co artigo 6 do Regulamento de dominio público hidráulico, último párrafo…”; sométese a información pública polo prazo de dous meses a efectos de alegacións-suxerencias-reclamacións. Cedeira, a 19 de xuño do 2013. O alcalde-presidente Asdo.: Dn. Leopoldo Rubido Ramonde
02/07/2013 | Administración LocalMunicipal
Zas
Anuncio aprobación inicial padrón vados 2013

Por Resolución de Alcaldía de data 17 de xuño de 2013 aprobouse inicialmente o padrón da taxa de vados correspondiente ao exercicio 2013 que estará exposto ao público por prazo de 15 día hábiles a contar desde o seguinte ao da publicación deste anuncio para exame polos interesados. Caso de non presentarse reclamación o mesmo entenderase definitivamente aprobado, pudiendo os interesados presentar contra o mesmo recurso de reposición previo ao contencioso-administrativo, ante a Alcaldía no prazo dun mes. O presente anuncio ten carácter de notificación colectiva. En Zas, a 17 de xuño de 2013. O Alcale, Asdo.- Manuel Muiño Espasandín.
02/07/2013 | Administración LocalMunicipal
Arzúa
Aprobación definitiva crédito extraordinario 1/2013

O Pleno da Corporación, en sesión ordinaria celebrada o día 31 de maio de 2013 acordou aprobar inicialmente o expediente de modificación de créditos na modalidade de crédito extraordinario 1/2013 por importe de 78.889,41 €. O citado expediente considerase definitivamente aprobado ao non formularse reclamacións no prazo de exposición ao público. En cumprimento do disposto nos artigos 177.2 en relación co 169.3 do TRLRFL (RD Lei 2/2004, de 5 de marzo) e 38.2 e 20.3 do RD 500/90 publícase o resume por capítulos do orzamento prorrogado do ano 2013, tendo en conta as modificacións presupostarias realizadas ata a data de hoxe: O que se fai público para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Arzúa, 25 de xuño de 2013 O alcalde, Asdo. José Luis García López.
02/07/2013 | Administración LocalMunicipal
Santa Comba
Edicto Herrajes del Xallas, SL

Ao abeiro da Instrución 2/2011, do 12 de abril, para a aplicación da disposición transitoria terceira da Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia, sobre edificacións sen licenza, tramítase a instancia de HERRAJES DEL XALLAS, S. L. o recoñecemento definitivo da nave industrial coa actividade de taller de ferraxes de aluminio, sita en “Catro Ventos”, lugar do Outeiro, parroquia de Mallón, de acordo cos anexos técnicos presentados, e cumprindo o disposto no artigo 8.3 do Decreto 133/2008, do 12 de xuño, no que se regula a avaliación de incidencia ambiental, sométese á información pública por período de vinte (20) días hábiles, coa fin de que durante o mesmo -que comezará a contarse dende o día seguinte ao da última inserción do presente edicto no Boletín Oficial da Provincia ou no Diario Oficial de Galicia- poidan examinar o expediente, na secretaría deste concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Santa Comba, 3 de xuño de 2013. O alcalde Asdo.: Antonio Manuel Landeira Gallardo.
02/07/2013 | Otras Entidades y Anuncios ParticularesUniversidades
Universidade da Coruña
Facultade de Ciencias da Educación
Anuncio de suspensión de efectos da matrícula de dona Raquel Rega Naya para o curso 2012/2013

Ao non poder levara cabo a notificación persoal á interesada, en aplicación do disposto no artigo 59.5 da Lei 30/92, do 26 de novembro, de réxime xurídico das administracións públicas e do procedemento administrativo común, publícase para os efectos de notificación a resolución decanal de suspensión da matrícula para o curso 2012/2013. De acordo co disposto no artigo 5 da resolución reitoral do 27 de abril de 2012 sobre o procedemento para a recadación de “impagados” por prezos públicos de matrícula, a decana ditou resolución de suspensión de matrícula e dos efectos que esta producise no expediente académico do alumno. Cancélase o acceso á Secretaría Virtual, a posibilidade de expedición de certficados e, en xeral, o acceso a outros trámites administrativos incluido, no seu caso, a expedición de títulos. Decláranse provisionais as cualificacións que se lleoutorgase, no seu caso, no presente curso académico. Requíreselle, como condición previa á súa matrícula en futuros cursos académicos, así como para a expedición de títulos ou certificados, o pagamento das cantidades pendentes por matrículas dos cursos anteriores. A Coruña, 12 de xuño de 2013. A decana Ana Iglesias Galdo
02/07/2013 | Administración LocalMunicipal
Cedeira
Delegación de funcións da Alcaldía

Asunto: DELEGACIÓN DE FUNCIÓNS DA ALCALDÍA Data decreto: 12/06/2013 Núm. Decreto: 192 Tendo previsto ausentarme do termo municipal dende o día 14 ata o día 18 de xuño de 2013 (ambos inclusive), e de conformidade co disposto no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións de Alcaldía no 1.º tenente de alcalde, D. Alfredo Vilela Santalla, a fin de que substitúa na totalidade das citadas funcións. Segundo. –Notificar a presente resolución ao interesado, así como publicala no Boletín Oficial da Provincia. Así o ordena e dispón o Sr. alcalde, do que eu, secretario, dou fe. Cedeira, 12/06/2013. O alcalde O secretario xeral Leopoldo Rubido Ramonde Manuel Larrosa Rodríguez
02/07/2013 | Administración LocalMancomunidades
Mancomunidade de Concellos da Comarca de Ferrol
Aprobación definitiva da derrogación da Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos e salvaxes en catividade no territorio da Mancomunidade de Concellos

EDICTO Aprobación definitiva da derrogación da Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos e salvaxes en catividade O Pleno da Mancomunidade, en sesión levada a cabo o día 15 de abril de 2013, acordou aprobar inicialmente a de-rrogación da actual Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos e salvaxes en catividade no territorio da Mancomunidade de Concellos da Comarca de Ferrol, cuxa aprobación definitiva fora anunciada no BOP n.º 139, do 23 de xullo de 2012. Posteriormente, someteuse o dito acordo, de conformidade co artigo 49 da LBRL, a información pública polo prazo de 30 días aos efectos de que os interesados acheguen reclamacións e suxerencias, mediante a súa publicación no BOP, con data do 23-04-2013, así como no taboleiro de anuncios e na páxina web do Concello de Ferrol (www.ferrol.es). Logo de rematado o prazo de exposición pública non foron presentadas reclamacións contra o devandito expediente. En consecuencia, quedou definitivamente derrogada a Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos e salvaxes en catividade. Ferrol, 20 de xuño de 2013. O presidente Asdo.: José Manuel Rey Varela
02/07/2013 | Administración LocalMunicipal
Culleredo
Secretaría Xeral
Delegación para celebración de matrimonio civil

ANUNCIO DELEGACIÓN Por resolución ditada en data 18 de xuño de 2013, o Sr. alcalde acordou a delegación do exercicio da competencia para a celebración dos seguintes matrimonios civís no concelleiro desta Corporación don Nelson Bolivar Dolhescu Galvao. – Entre don DRAGOS MARIAN RETORTA VLASCEANU. e dona ANA LIS DRAPER HACES. o vindeiro sábado, día 22 de xuño de 2013, ás 18.00 horas. – Entre don JOHN ARTHUR MAMANI GARCIA TAPIA. e dona YNOCENCIA LUTSENKO SARALEGI. o vindeiro sábado, día 22 de xuño de 2013, ás 19.00 horas. O que se publica en cumprimento do disposto no art.44.2 do Real decreto 2568/1986, do 28 de novembro. Culleredo, 21 de xuño de 2013. O alcalde Asdo.: Julio Sacristán de Diego
02/07/2013 | Administración LocalMunicipal
Oleiros
Áreas de Cultura, Educación e Deportes
Aprobación da imposición de prezos públicos de actividade da Concellería de Deportes expdte. A5/2013

A Xunta de Goberno Local, na sesión que tivo lugar o día 13 de xuño de 2013, adoptou o seguinte acordo: Ponse en coñecemento xeral que o citado acordo, cos seus respectivos expedientes, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 18 de xuño de 2013 A 1ª Tenente de Alcalde delegada de Economía e Facenda Asdo.: Mª José Varela Neira
02/07/2013 | Administración LocalMunicipal
Noia
Administración Financeira. Intervención
Aprobación definitiva do expediente de modificación das BEO 2012 prorrogado: base 6.ª, ampliacións de créditos, apartado 3.º

Aprobación definitiva do expediente de modificación das BEO 2012 prorrogado: base 6.ª, ampliacións de créditos, apartado 3.º. Rematado o plazo de exposición ó público do acordo plenario de data 31 de maio de 2013 da aprobación inicial do expediente de modificación das BEO 2012 prorrogado: base 6.ª, ampliacións de créditos, apartado 3.º, sen que se presentase reclamación algunha contra o mesmo, enténdese elevado a definitivo, conforme o disposto no artigo 169 do texto refundido da Lei reguladora das facendas locais e 38.1 en relación 20.1 do Real decreto 500/1990, do 20 de abril. En cumprimento dos artigos 169.3 da citada Lei e 20.3 do Real decreto 500/1990, do 20 de abril, a que remite o artigo 38.1 de este, faise público o resumo por capítulos do estado de ingresos e gastos trala aprobación do devandito expediente: En virtude do disposto nos artigo 171 do texto refundido da Lei reguladora das facendas locais, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 25 de xuño de 2013. O alcalde Rafael García Guerrero
02/07/2013 | Administración LocalMunicipal
Pontedeume
Anuncio de delegación da Alcaldía-Presidencia

Anuncio de delegación da Alcaldía-Presidencia Por resolución ditada o 20 de xuño de 2013, esta Alcaldía acordou a delegación do exercicio da competencia para a celebración de matrimonio civil no concelleiro da Corporación Municipal don Daniel Ismael Sy Loitegui, para o casamento previsto ás 18.30 horas do 29 de xuño de 2013. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Pontedeume, o 25 de xuño de 2013. O alcalde Gabriel Torrente Piñeiro
02/07/2013 | Administración LocalMunicipal
Mazaricos
Información pública convocatoria de suministro de tractor cortacespede e tractor agrícola

Información pública da convocatoria de licitación do contrato do subministro: un tractor cortacéspede para mantemento campo fútbol e áreas verdes públicas; e un tractor agrícola para execución de traballos municipais a) Organismo: CONCELLO DE MAZARICOS b) Dependencia que tramita o expediente: Alcaldía a) Descrición do obxecto: un tractor cortacéspede para mantemento campo fútbol e áreas verdes públicas; e un tractor agrícola para execución de traballos municipais b) Lugar de execución: Municipio de Mazaricos a) Tramitación: ordinaria b) Procedemento: Aberto / Multicriterio Importe total euros (os dous tractores en conxunto): 61.983,47 euros + IVE 13.016,53 euros. Provisional: 2 % do orzamento de adxudicación excluido ive Definitiva: cinco por cento do importe de adxudicación. a) Entidade: CONCELLO DE MAZARICOS b) Domicilio: Avda 13 de abril, 59, A Picota c) Código postal e localidade: 15256 Mazaricos d) Igualmente pode obterse a través do perfil do contratante da páxina web do concello, no enderezo (www.mazaricos.net). a) Data límite de presentación: 15 días naturais a partir da publicación deste anuncio. b) Documentación a presentar: oferta económica, documentación administrativa e documentación técnica, segundo prego. c) Lugar de presentación: Entidade: CASA DO CONCELLO DE MAZARICOS Domicilio: Avda 13 de abril, 59, A Picota Código postal e localidade: 15256 Mazaricos a) Entidade: CASA DO CONCELLO DE MAZARICOS b) Domicilio: Avda 13 de abril, 59, A Picota c) Localidade: 15256 Mazaricos 9. Gastos de anuncios: A cargo do adxudicatario. Mazaricos, 17 de xuño de 2013 O alcalde, Jose Manuel Santos Maneiro.
02/07/2013 | Administración LocalMunicipal
Santa Comba
Edicto José Cancela Rey

Ao abeiro da Instrución 2/2011, do 12 de abril, para a aplicación da disposición transitoria terceira da Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia, sobre edificacións sen licenza, tramítase a instancia de AURA MARINA AURA ESTELA CHENE ORUJ o recoñecemento definitivo da nave coa actividade de fabricación de mallas de ferro e estruturas metálicas, sita no lugar das Antes, parroquia de Arantón, de acordo cos anexos técnicos presentados, e cumprindo o disposto no artigo 8.3 do Decreto 133/2008, do 12 de xuño, no que se regula a avaliación de incidencia ambiental, sométese á información pública por período de vinte (20) días hábiles, coa fin de que durante o mesmo -que comezará a contarse dende o día seguinte ao da última inserción do presente edicto no Boletín Oficial da Provincia ou no Diario Oficial de Galicia- poidan examinar o expediente, na secretaría deste concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Santa Comba, 28 de maio de 2013. O Alcalde Asdo.: Antonio Manuel Landeira Gallardo.
02/07/2013 | Administración LocalMunicipal
Ordes
Información pública aprobación inicial presupuesto municipal, ejercicio 2013

O Pleno Corporativo, en sesión extraordinaria celebrada o día 20 de xuño de 2013, aprobou inicialmente o Orzamento Xeral do Concello para o ano 2013, así como o cadro de persoal para o dito exercicio. De conformidade co establecido nas artigos 112.3 da Lei 7/1985, de 2 de abril, e 169.1 do Real Decreto Lexislativo 2/2004, do 5 de marzo, o citado expediente exponse ao público na Secretaría municipal polo prazo de quince días hábiles, a contar dende o seguinte ao de inserción do presente anuncio no Boletín Oficial de Provincia, con fin de que os interesados poida realizar as reclamacións que estime oportunas. O orzamento e a documentación anexa consideraranse definitivamente aprobados se durante o citado prazo non se tiveran presentado reclamacións. En caso contrario, o Pleno disporá dun prazo dun mes para resolvelas. Ordes, 21 de xuño de 2013 O Alcalde- Presidente Manuel Regos Boquete
02/07/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-30/2013)

Anuncio de licitación (As-30/2013) 1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-30/2013 2. Obxecto do contrato: escola de emprendemento no barrio do Agra del Orzán no marco do programa Urbana C. Duración: doce meses.3. Tramitación: ordinaria. Procedemento: aberto.4. Orzamento base de licitación: 400.000 € (IVE incluído). Este servizo está financiado nun 80% polo Fondo Europeo de Desenvolvemento Rexional (FEDER) no marco da iniciativa URBAN do eixe 5 de desenvolvemento local e Urbano do Programa Operativo Rexional de Galicia.5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 18 de xuño de 2013. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
02/07/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (C-1/2013)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: CON-1/2013 2. Obxecto do contrato: Xestión de servizo público de actividades físicas e deportivas mediante modalidade de concesión do Concello da Coruña. Duración: catro anos prorrogables por dous máis.3. Tramitación: ordinaria. Procedemento: aberto.4. Gasto estimado anual: 658.689,67 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 19 de xuño de 2012 O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
02/07/2013 | Administración LocalMunicipal
Cambre
Delegación de funcións

Por esta Alcaldía, con data de 21 de xuño de 2013, ditouse a resolución que se transcribe a continuación: Por motivos persoais non podo exercer as miñas funcións de alcalde dende o día 25 de xuño ao 29 de xuño do ano que andamos, ambos os dous inclusive, polo que, e de conformidade con establecido no artigo 60 de Regulamento orgánico municipal, RESOLVO: Primeiro. –Delegar a totalidade de funcións que ostenta esta Alcaldía na primeira tenente de alcalde, dona María Jesús González Roel, que as exercerá durante o período anteriormente citado. Segundo. –Notifíquese a presente resolución á interesada, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do Concello. Cambre, 21 de xuño de 2013. O alcalde Manuel Rivas Caridad
02/07/2013 | Administración LocalMunicipal
Culleredo
Urbanismo
Apertura de centro de ocio infantil

EDICTO Dona Analia Alejandra Valentini Lopez de Coca solicitou unha licenza municipal para a apertura dun local destinado a centro de ocio infantil nunha nave situada na rúa I, nave I10, do Parque Empresarial de Alvedro (parroquia de Almeiras). De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107, do 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na Secretaría do Concello e formular por escrito as reclamacións ou observacións que estimen oportunas. Culleredo, 21 de xuño de 2013. O concelleiro delegado da Área de Urbanismo Asdo.: Diego Antonio Taibo Monelos P. D. (Resolución do 22.06.2011. BOP n.º 131, do 11.07.2011)
02/07/2013 | Administración LocalMunicipal
Pontedeume
Aprobación inicial de expediente de modificación de crédito número 12/13: subexpediente número 01/13 de crédito extraordinario e suplemento de crédito

ANUNCIO APROBACIÓN INICIAL EXPEDIENTE MODIFICACIÓN DE CRÉDITO N.º 12/13: SUBEXPEDIENTE N.º 01/13 DE CRÉDITO EXTRAORDINARIO E SUPLEMENTO DE CRÉDITO O Pleno do Concello de Pontedeume, na sesión ordinaria do 27/06/2013, aprobou inicialmente o expediente de modificación de crédito n.º 12/13: subexpediente n.º 01/13 de crédito extraordinario e suplemento de crédito financiado con baixas por anulación por un importe total de 44.305,40 euros, no orzamento do ano 2009, prorrogado para o ano 2013. Este expediente permanecerá exposto ao público na Intervención deste Concello durante o prazo de quince días hábiles, contados a partir do día seguinte ao da súa publicación no Boletín Oficial da Provincia, para os efectos de reclamacións ante o Pleno, a tenor do que se dispón no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do Real decreto lexislativo 2/2004. No caso de presentarse reclamacións, o Pleno disporá do prazo dun mes para resolvelas. Pontedeume, 28 de xuño de 2013. O alcalde Gabriel Torrente Piñeiro
02/07/2013 | Administración LocalMunicipal
O Pino
Expediente de contratación da Festa do Galo 2013

ANUNCIO EXPEDIENTE DE CONTRATACIÓN 1.–Entidade adxudicadora: Concello de O Pino.2.–Obxecto do contrato: xestión, montaxe e organización da Festa do Galo.3.–Tramitación do procedemento: procedemento aberto, varios criterios de adxudicación, tramitación ordinaria.4.–Tipo de licitación: valor estimado 32.407,41 € (sen IVE). 5.–Garantías esixidas: definitiva 5% do orzamento de adxudicación (excluído o IVE). 6.–Clasificación: non se esixe.7.–Presentación de ofertas: na Casa Consistorial no prazo de 15 días, a contar dende o último anuncio publicado (publicaranse anuncios no BOP e no DOGA e no perfil de contratante). 8.–Apertura de plicas: 2.º día hábil seguinte á finalización do prazo de presentación de proposicións.9.–Datos da entidade adxudicadora: Concello de O Pino. DIrección: Pedrouzo, Arca - 15821 O Pino. Teléfono 981 511002. Fax 981 511123. Perfil de contratante: concellodeopino. com O Pino, 17 de xuño de 2013. D. Manuel Fernando Luis Emilio Sayans Herbera Vigo O ALCALDE
02/07/2013 | Administración LocalMunicipal
Santiago de Compostela
Área de Servizos Sociais
Notificación de decretos de incoación de procedementos sancionadores

ANUNCIO NOTIFICACIÓN DE INCOACIÓN DE PROCEDEMENTO SANCIONADOR Iniciación de expedientes sancionadores Ao non ser posible a práctica de notificación da incoación dos procedementos sancionadoresaos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que os expedientes dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren convinte e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co art.13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento do interesado. Santiago de Compostela, 25 de xuño. O vicesecretario P. D. a xefa de servizo da Área de Benestar Social Decreto da Alcaldía 03/01/2012 M.ª Ionel Viorel Granato Ouard
02/07/2013 | Administración LocalMunicipal
A Coruña
Tesourería
Conta xeral do exercicio 2012

ANUNCIO Asunto: conta xeral do exercicio 2012 Formada a conta xeral desta Corporación correspondente ó exercicio orzamentario de 2012, comprensiva da do propio Concello e os estados e contas anuais da Empresa Municipal de Augas da Coruña, S. A. (EMALCSA) e Empresa Municipal Vivenda, Servizos e Actividades, S. A. U. (EMVSA) como sociedades mercantís de capital integramente de propiedade municipal, e a do Instituto Municipal Coruña Espectáculos (IMCE), xunto con todos os documentos e anexos que a integran, e informada favorablemente pola Comisión de Facenda e Administración Pública (que actúa neste caso como Comisión Especial de Contas), na súa reunión do día 21 de xuño actual, estará exposta ó público durante o prazo de quince días hábiles, a contar dende o día seguinte ó da publicación deste anuncio no Boletín Oficial da Provincia, para que durante o citado prazo e oito días máis, tamén hábiles, os interesados poidan presentar contra ela as reclamacións, reparos ou observacións que consideren oportunas. O referido expediente quedará posto de manifesto nas dependencias da Tesouraría Xeral, sitas na rúa da Franxa, n.º 20 desta cidade, durante o mencionado prazo. Todo iso de conformidade co disposto no artigo 212.3) do R. D. L.2/2004, do 5 de marzo (B. O. E. do 9/03/2004), texto refundido da Lei reguladora das facendas locais. A Coruña, 21 de xuño de 2013. O ALCALDE Asdo.: Carlos Negreira Souto
12/07/2013 | Administración LocalMunicipal
Ferrol
Unidade de Contratación
Anuncio relatativo á Modificación da Presidencia e composición da Mesa de Contratación Permanente do Concello de Ferrol para todos aqueles asuntos de competencia do Concello Pleno

O Excmo. Concello Pleno na sesión celebrada o día 27/06/2013, examinada a proposta que eleva a Comisión Informativa de Medio Ambiente, Urbanismo, Servicios e Seguridade, adoptou o seguinte acordo: “Tendo en conta a nova organización das áreas de goberno e delegacións aprobadas por resolución da Alcaldía-Presidencia de data 30/04/2013 (BOP nº 93 de 16/05/2013), a Comisión Informativa de Medio Ambiente, Urbanismo, Servicios e Seguridade propón ó Pleno a adopción dos seguintes acordos: - Primeiro: Modificar a presidencia e a composición da Mesa de Contratación Permanente do Concello de Ferrol para todos aqueles asuntos de competencia do Excmo. Concello Pleno Polo tanto a composición da Mesa de Contratación será do seguinte xeito: - Segundo: Públicar o presente acordo no Boletín Oficial da Provincia e no perfil do contratante do Concello de Ferrol. Ferrol, 1 de xullo de 2013 O alcalde, José Manuel Rey Varela
12/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41783 - José María Vigo Rodríguez.- O Pino

José Mª Vigo Rodríguez, con CIF XXXXXXXXX e enderezo no lugar de Sobrado – Medín, concello de O Pino (A Coruña), solicita de Augas de Galicia a legalización de obras no lugar de Sobrado, parroquia de Medín (Santo Estevo), Concello de O Pino (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41783 Solicita a legalización de obras na parcela 184 do polígono 507 do concello de O Pino, no lugar de Sobrado-Medín, parroquia de Medín. As devanditas obras consisten no intubado dun regato con tubaxe de formigón de 30 cm de diámetro, nunha lonxitude de 13,86 m, un alpendre de 266 m2 e 3,9 m de altura sobre a tubaxe e unha cuadra de 31 m2 a menos de 1 m de distancia do regato. Ademais, solicítase autorización para unha alternativa das obras anteriores consistente no desvío do tramo intubado empregando unha tubaxe descuberta a media caña de PVC, diámetro 40 cm, lonxitude 43 m e separada menos de 1 m do alpendre e a cuadra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pino (O) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 20 de xuño de 2013 O xefe do servizo territorial Ángel Gómez Rey
12/07/2013 | Administración LocalMunicipal
Santiso
Nomeamento alcaldesa en funcións

Fecha decreto: 01/07/2013 Texto fecha decreto: un de xullo de dous mil trece. DON FERNANDO SUÁREZ CORTIÑAS ALCALDE DO CONCELLO DE SANTISO, (A CORUÑA).- Visto o meu escrito de renuncia oa cargo de alcalde de data 27.06.2013 e presentado neste Concello co número de rexistro 687/27.06.2013 Estando prevista para hoxe a realización da sesión plenaria de toma de coñecemento da devandita renuncia, tal e como exixe o artigo 40.4 do Real Decreto 2568/1986, de 28 de novembro polo que se aproba o Regulamento de organización, funcionamento e réxime xurídico das entidades locais. En aplicación do establecido no artigo 47 do Real Decreto 2568/1986, de 28 de novembro polo que se aproba o Regulamento de organización, funcionamento e réxime xurídico das entidades locais e no que se regula a substitución da alcaldía en casos, entroutros, de vacancia, RESOLVO: PRIMEIRO.- Nomear como alcaldesa en funcións en tanto non se leve a cabo a elección do novo alcalde, á primeira tenente de alcaldesa María Carmen Curros Mendoza. SEGUNDO.- Facer público este decreto mediante a colocación no taboleiro de edictos do Concello e a súa publicación no Boletín Oficial da provincia da Coruña. Santiso, 1 de xullo de 2013. Perante min: O ALCALDE; A SECRETARIA; Asdo. Fernando Suárez Cortiñas Asdo. Mª Yolanda Ares Bao.
12/07/2013 | Administración LocalMunicipal
Ames
Aprobación inicial Proxecto de Urbanización do Aero Club en San Mamede de Piñeiro - Ames

A Xunta de Goberno Local, na súa sesión celebrada o día 4 de xullo de 2013, acordou aprobar inicialmente o Proxecto de Urbanización do Plan Especial de Infraestructuras e Dotacións da cidade deportiva do Real Aero Club de Santiago, s. a., na Parroquia de San Mamede de Piñeiro, deste Concello de Ames. De conformidade co establecido no artigo 110.4 da Lei 9/2002, do 30 de decembro, de Ordenación Urbanística e Protección do Medio Rural de Galicia, e as súas modificacións posteriores, durante un prazo de vinte dias, contados a partir da derradeira publicación deste anuncio no Boletín Oficial da Provincia e no xornal “El Correo Gallego”, poderanse examinar ditos documentos nas dependencias do servicio de urbanismo do Concello de Ames, situadas na rúa Alcalde Lourenzo, nº 2, 1º Bertamiráns, e presentar durante o devandito prazo as alegacións que se consideren convenientes. Ames, 5 de xullo de 2013 O Alcalde Asdo: Santiago V. Amor Barreiro
12/07/2013 | Administración LocalMunicipal
Curtis
Substitución de funcións

Por esta alcaldía ditouse no día de hoxe resolución co seguinte tenor literal: Don Javier Francisco Caínzos, alcalde do Concello de Curtis (A Coruña), En uso das competencias que me outorga a lexislación vixente, e de acordo coa Lei 30/1992, do 26 de novembro, de réxime xurídico das administracións públicas e procedemento administrativo común e a Lei 7/1985, do 2 de abril, reguladora das bases de réxime local e demais lexislación concordante. Considerando que me vou ausentar entre os días 8 e 22 de xullo, ambos incluídos, e que o primeiro tenente de alcalde vai estar así mesmo ausente entre as mesmas datas.1- Delegar todas as miñas funcións no segundo tenente de alcalde, don Pablo Brañas Ares, dende o día 8 ata o día 22 xullo de 2013, ambos incluídos.2- Ordenar a publicación da presente resolución no Boletín Oficial da Provincia, en cumprimento do previsto na Lei”. Curtis, 21 de xuño 2013 O alcalde, Javier Francisco Caínzos Vázquez.
12/07/2013 | Administración LocalMunicipal
As Pontes de García Rodríguez
Secretaría
Aprobación inicial da Ordenanza reguladora das declaracións responsables para o exercicio de actividades, execución de obras de acondicionamento e comunicacións previas de cambio de titularidade

APROBACIÓN INICIAL DA ORDENANZA MUNICIPAL PARA A SIMPLIFICACIÓN ADMINISTRATIVA NO CONCELLO DAS PONTES, REGULADORA DA TRAMITACIÓN DAS DECLARACIÓNS RESPONSABLES PARA A PRESTACIÓN DE SERVIZOS, INSTALACIÓNS E APERTURA DE ESTABLECEMENTOS COMERCIAIS, CAMBIOS DE TITULARIDADE E EXECUCIÓN DE OBRAS DE ACONDICIONAMENTO O Pleno do Concello das Pontes de García Rodríguez, en sesión de data 04/07/2013, aprobou inicialmente a Ordenanza municipal para a simplificación administrativa no Concello das Pontes, reguladora da tramitación das declaracións responsables para a prestación de servizos, instalacións e apertura de establecementos comerciais, cambios de titularidade e execución de obras de acondicionamento. En cumprimento do previsto no artigo 49 da Lei 7/1985, do 2 de abril, reguladora das bases do réxime local, exponse o expediente ao público para que durante un prazo de trinta días os interesados podan formular as alegacións que estimen oportunas. O expediente pode consultarse na Secretaría do Concello en horario de 8.00 a 14.30 horas. As Pontes de García Rodríguez, 05 de xullo de 2013. O alcalde Valentín González Formoso
12/07/2013 | Administración LocalMunicipal
Santiago de Compostela
Secretaría Xeral
Decreto Alcaldía delegación de competencias en concelleira

Con data 4 de xullo de 2013, o sr. Alcalde ditou o seguinte Decreto: “En base ás competencias que se atribúen a esta Alcaldía no artigo 124.4 ñ) da Lei 7/85, do 2 de abril, reguladora das bases do réxime local, artigo 10.2 do Real Decreto 1398/1993, de 4 de agosto polo que se aproba o Regulamento do procedemento para o exercizo da potestade sancionadora e artigo 13 do Regulamento orgánico do goberno e administración do Concello de Santiago de Compostela, Delegar na concelleira delegada da Área de Servizos Sociais DONA MARÍA CASTELAO TORRES o exercizo da potestade sancionadora derivada das prohibicións establecidas no artigo 67.1 e 67.7 da Ordenanza Municipal de Convivencia, Residuos e Limpeza Viaria (BOP nº 85 do 17 de abril de 2009). A delegación de competencias comprenderá a facultade de resolver os recursos de reposición contra os actos ditados polo órgano delegado. Nas notificacións das resolucións que dite a concelleira delegada da Área de Servizos Sociais, farase constar esta circunstancia de conformidade co que dispón o artigo 13.4 da Lei 30/92, de Réxime Xurídico das Administracións Públicas e do Procedemento Administrativo Común. Desta resolución que entrará en vigor o día de hoxe, darase conta ao Pleno da Corporación e notificarase á interesada. Así mesmo, publicarase no Boletín Oficial da Provincia, en cumprimento do que dispón o artigo 44 do do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro).” Santiago de Compostela, 4 de xullo de 2013. O GUSTOS ZANET, BRIGID/ ÁNGEL BENITO CURRÁS FERNÁNDEZ
12/07/2013 | Administración LocalMunicipal
Frades
Imposición taxa por expedición documentos administrativos

O pleno desta Corporación en Sesión Ordinaria celebrada o día 2 de xullo de 2013 acordou: Aprobar provisionalmente a taxa de expedición por documentos administrativos, así como a correspondente Ordenanza reguladora. Someter a información pública o referido acordo por un prazo de trinta días a partires do seguinte a súa publicación no Boletín Oficial da Provincia. No caso de que non se presenten reclamacións no prazo anterior, o acordo adoptado entenderase definitivamente aprobado. O que se fai público dacordo co disposto no art.17 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das facendas locais. Frades, 5 de xullo de 2013. Asd./ Joel Joan Merli Galletebeitia. Alcalde - Presidente do Concello de Frades.
12/07/2013 | Administración LocalMunicipal
Boiro
Notificación de resolucións en procedementos sancionadores en materia de tráfico devoltas polo servizo de Correos

Ref.: BPS Esta Alcaldía ditou, o 15 de maio de 2013, tres resolucións polas que se desestimaban as solicitudes de suspensión presentadas por D. Bacar Lanz Pujazon, con DNI XXXXXXXXX, nos expedientes sancionadores por infracción das normas de circulación que a continuación se relacionan, e se lle impón as multas correspondientes. Ao non poderse realizar a notificación persoal destas resolucións, mediante esta cédula, e ao amparo do disposto no artigo 59.5º da Lei 30/1992, de réxime xurídico das administracións públicas e do procedemento administrativo común (LPAC), notifícaselle ao interesado as devanditas resolucións. Tendo en conta que, en atención ao previsto no artigo 61 da LPAC, os actos non se publican na súa integridade, fáiselle saber ao interesado que o texto íntegro das resolucións que se notifican se encontran ao seu dispor no departamento de sancións deste Concello. Contra estas resolucións, que poñen fin á vía administrativa, o interesado poderá interpoñer un recurso de reposición, con carácter potestativo, ante esta Alcaldía, no prazo dun mes contado desde o día seguinte ao da súa publicación, de acordo co establecido no artigo 82 LT; ou ben, un recurso contencioso-administrativo ante o xulgado do contencioso-administrativo competente, de acordo cos criterios de competencia territorial fixados no artigo 14 da Lei 29/1998, do 13 de xullo, reguladora da xurisdición contencioso-administrativa, no prazo de dous meses que se contarán desde a mesma data. A interposición do recurso de reposición non suspenderá a execución dos actos impugnados nin a das sancións. No caso de que o recorrente solicite a suspensión da execución, esta entenderase denegada transcorrido o prazo dun mes desde a solicitude sen que se resolvese. O recurso de reposición entenderase desestimado se non recae resolución expresa no prazo dun mes e quedará expedita a vía contencioso-administrativa. As multas impostas deberán satisfacerse, dentro dos 15 días naturais seguintes á data desta publicación, ingresando o seu importe en Novagalicia Banco no número de conta 2080-0308-45-3110000117 ou ben mediante xiro postal, debendo en todo caso consignar en que concepto se realiza e o número do expediente sancionador. Transcorrido o dito prazo sen realizar o ingreso correspondente, procederase ao seu cobro por vía de constrinximento, coa recarga do 20% do importe da débeda non ingresada así como o dos xuros de demora correspondentes a esta. Esta recarga será do 10% ou do 5% cando a débeda se satisfaga nos termos que determina o artigo 28 da Lei 58/2003, do 17 de decembro, xeral tributaria. Para que conste e lle sirva de notificación ao citado interesado en cumprimento do disposto no artigo 59.5º da citada LPAC, expido e asino esta cédula. Boiro, 4 de xullo de 2013 O alcalde Juan José Dieste Ortigueira
12/07/2013 | Administración LocalMunicipal
Narón
Intervención
Edicto aprobación padróns de axuda no fogar dependencia e libre concorrencia correspondentes aos meses de marzo e abril 2013

A Xunta de Goberno Local, en sesión celebrada o día 4 de xullo de 2013, adoptou entroutros o acordo seguinte: 1.- Aprobar o padrón de contribuíntes pola prestación do servizo de axuda no fogar- libre concorrencia, correspondente ao mes de marzo do ano 2013: que comenza por TAZUECO MONTEDEOCA, LUISA ISABEL e remata por ANGO OUADIA, MIHAELA ANGELA, cun total de 35 usuarios atendidos, cun importe de 685,51 euros.2.- Aprobar o padrón de contribuíntes pola prestación do servizo de axuda no fogar- dependencia, correspondente ao mes de marzo do ano 2013: que comenza por PARI MAZA, YURENA PINO e remata por ABDOU SALAM FAJARNES SANTIRO, Ruben Oscar Amparo Elena Diaz Ubierna Neria, cun total de 95 usuarios atendidos, cun importe de 6.650,10 euros.3.- Aprobar o padrón de contribuíntes pola prestación do servizo de axuda no fogar- libre concorrencia, correspondente ao mes de abril do ano 2013: que comenza por TAZUECO MONTEDEOCA, LUISA ISABEL e remata por ANGO OUADIA, MIHAELA ANGELA, cun total de 34 usuarios atendidos, cun importe de 673,78 euros.4.- Aprobar o padrón de contribuíntes pola prestación do servizo de axuda no fogar- dependencia, correspondente ao mes de abril do ano 2013: que comenza por PARI MAZA, YURENA PINO e remata por ABDOU SALAM FAJARNES SANTIRO, Ruben Oscar Amparo Elena Diaz Ubierna Neria, cun total de 97 usuarios atendidos, cun importe de 6.594,60 euros.5.- De acordo co disposto no artigo 75 da ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 102 da Lei xeral tributaria.6.- Durante dito prazo os interesados poderán examinar os padróns e interpoñer contra os mesmos e ante a Xunta de Goberno Local o recurso de reposición previo ao contencioso - administrativo a que se refire o artigo 108 da Lei 7/1985.7.- A cobranza das taxas aprobadas verificarase na forma e período que se establecen nas respectivas ordenanzas reguladoras. Narón, 5 de xullo de 2013 O Alcalde acctal Maria Genma Amenaghawon Bragg
12/07/2013 | Administración LocalMunicipal
Camariñas
Aprobación definitiva do orzamento municipal de 2013

Aprobación definitiva do orzamento municipal de 2013 Rematado o prazo de 15 días hábiles dende a publicación do acordo de aprobación inicial do Orzamento Xeral do Concello de Camariñas para o exercicio 2013, que tivo lugar na sesión ordinaria celebrada o 31 de maio de 2013, sen que se presentaran reclamacións contra o mesmo, dita aprobación pode considerarse definitiva de acordo co establecido no artigo 169.3 do RDL 2/2004 de 5 de marzo e 20.3 do Real Decreto 500/90, polo que faise a publicación do resumo por capítulos do mencionado Orzamento, que é o seguinte: ESTADO DE INGRESOS ESTADO DE GASTOS Na referida sesión plenaria tamén se acordou aprobar o cadro de persoal, segundo o previsto no artigo 127 do Real decreto lexislativo 781/1986, que se reproduce a continuación: PLANTILLA FUNCIONARIOS B) PLANTILLA PERSOAL LABORAL FIXO O que se publica para xeral coñecemento, sinalando que, de conformidade co establecido no art.171 TRLRFL, contra o acordo de aprobación definitiva poderá interpoñerse directamente o recurso contencioso-administrativo, na forma e prazos que establecen as normas da referida xurisdición. Camariñas, a 4 de xullo de 2013. O alcalde Asdo.: Manuel Valeriano Alonso de León
12/07/2013 | Administración LocalMunicipal
Santiago de Compostela
Urbanismo
Anuncio de información pública LAP/179/2013

COVIRAN S. COOP. AND solicitou licenza de apertura para nave de produtos alimenticios en VIA EDISON (DE), 66 SANTIAGO DE COMPOSTELA (A CORUÑA). Consonte o Decreto nº 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/179/2013 pode consultarse no Negociado de Aperturas deste Concello. Santiago de Compostela, 04 de xullo de 2013. A Concelleira delegada da Área de Desenvolvemento Urbano e Sostible Asdo: María Pardo Valdés
12/07/2013 | Administración LocalMunicipal
Noia
Rendas
Aprobación provisional de modificación da Ordenanza fiscal número 1, reguladora da taxa por expedición de documentos administrativos

ANUNCIO De conformidade co disposto no art.17.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e ó fin de que os interesados poidan examinar o expediente e presentar as reclamacións que estimen oportunas, anúnciase que o Concello, en sesión plenaria realizada en primeira convocatoria o vinte e oito de xuño de dous mil trece, adoptou, entre outros, o seguinte acordo: – Aprobación provisional de modificación da Ordenanza fiscal número 1, reguladora da taxa por expedición de documentos administrativos. O anterior acordo provisional, así como o texto completo da ordenanza modificada, expoñerase ao público durante un prazo de trinta días hábiles, no taboleiro de anuncios deste Concello. Noia, a 3 de xullo de 2013. O alcalde Rafael García Guerrero
12/07/2013 | Administración LocalMunicipal
Padrón
Edicto de becas de transporte 2013

EDICTO A Xunta de Goberno Local, en sesión ordinaria celebrada o 4 de xullo de 2013, aprobou as bases reguladoras da convocatoria para a concesión de axudas para gastos de transporte durante o curso académico 2012/2013. O expediente incoado e as citadas bases expóñense ao público no Departamento de Intervención do Concello durante o prazo de quince días hábiles, co fin de que os interesados poidan presentar as alegacións ou suxestións que estimen oportunas. De non formularse, o acordo de aprobación entenderase elevado automáticamente a definitivo. A presentación de solicitudes de subvención poderase efectuar no prazo dun mes, contado dende o día seguinte ao da publicación do anuncio de aprobación das bases no Boletín Oficial da Provincia da Coruña. No obstante, no suposto de presentarse alegacións ou suxestións, entenderase suspendido dito prazo ata a aprobación definitiva das bases. Padrón, 4 de xullo de 2013. O ALCALDE Asdo.: Antonio Fernández Angueira